Høgskolen i Sør-Trøndelag

Høgskolen i Sør-Trøndelag (HiST) ble etablert 1. august 1994 og hadde i 2015 omkring 8 500 studenter og 800 ansatte.
Høgskolen var en av 24 statlige høgskoler i Norge og var et resultat av at åtte statlige høgskoler i Trondheim ble slått sammen som en del av Høgskolereformen i 1994. De åtte skolene var: Trondheim økonomiske høgskole, Trondheim helsefaghøgskole (bestående av ergoterapihøgskolen og vernepleierhøgskolen), Sosialhøgskolen i Trondheim,  Sykepleierhøgskolen i Trondheim, Trondheim lærerhøgskole, Trondheim ingeniørhøgskole og Statens næringsmiddeltekniske høgskole.
Fra første januar 2016 er HiST, Høgskolen i Ålesund, Høgskolen i Gjøvik og Norges teknisk-naturvitenskapelige universitet organisert som ett universitet under navnet Norges teknisk-naturvitenskapelige universitet (NTNU).


== Fakulteter ==
Fra høstsemesteret 2015 ble høgskolen omorganisert, slik at den fikk følgende fire fakulteter:
Fakultet for helse- og sosialvitenskap (FHS)
Fakultet for lærer- og tolkeutdanning (FLT)
Fakultet for teknologi
Handelshøyskolen i Trondheim (HHiT)Disse fire fakultetene er videreført i NTNU i 2016.


== Tidligere avdelinger ==
Inntil 1. august 2015 var studier og forskning organisert under seks avdelinger:

Avdeling for helse- og sosialfag (AHS)
Avdeling for informatikk og e-læring (AITeL)
Avdeling for lærer- og tolkeutdanning (ALT)
Avdeling for sykepleierutdanning (ASP)
Avdeling for teknologi (AFT)
Avdeling Trondheim Økonomiske Høgskole (TØH) - Handelshøyskolen i TrondheimHiST tilbyr fag- og profesjonsstudier innen de ulike fagområdene. Disse kan tas i varierende lengde, fra halvårsenheter til bachelorgrader, mastergrader og enkelte doktorgradstudier. I tillegg tilbyr høgskolen en rekke kurs og etter- og videreutdanninger. 
Høgskolen tilbyr internasjonalisering av studier, både muligheter for å ta deler av den ordinære utdanningen i utlandet, eller ved å fortsette å ta videre utdanning i utlandet etter endte studier.
Trondheim økonomiske høgskole ble etablert i 1964 og fikk i 1994 navnet «Avdeling for økonomisk administrativ utdanning (AØA)» da HiST ble opprettet. I 2004 tok avdelingen tilbake TØH-navnet. I 2013 fikk avdelingen status som handelshøyskole og fikk navnet Handelshøyskolen i Trondheim.


== Campus ==
Høgskolen er i dag lokalisert på flere steder rundt om i Trondheim: 

Kalvskinnet
Moholt
Rotvoll
Leangen (inntil ca 2012)
Øya
TungaDet har siden høgskolens opprettelse blitt jobbet for en mulig samling av studiestedene. Høgskolestyret har vedtatt at lærerutdanningen skal flyttes til Kalvskinnet, Handelshøyskolen i Trondheim skal samlokaliseres med Institutt for industriell økonomi og teknologiledelse (IØT) (ved NTNU) i nytt bygg på Hesthagen nært ved Gløshaugen, og det er bevilget penger (revidert statsbudsjett 2013) til nytt teknologibygg på Kalvskinnet.


== Se også ==
Studentsamskipnaden i Trondheim
Studentparlamentet ved Høgskolen i Sør-Trøndelag


== Referanser ==


== Eksterne lenker ==
Høgskolen i Sør-Trøndelag - HiST offisielle hjemmeside
HiST Helse og sosial Arkivert 30. mai 2013 hos Wayback Machine.
HiST Informatikk og e-læring Arkivert 1. juni 2013 hos Wayback Machine.
HiST Lærer og tolk Arkivert 1. juni 2013 hos Wayback Machine.
HiST Tekonologi Arkivert 26. april 2013 hos Wayback Machine.
HiST Økonomi og ledelse Arkivert 9. mai 2013 hos Wayback Machine. ved Handelshøyskolen i Trondheim
HiST Campusutvikling Arkivert 9. mai 2013 hos Wayback Machine.